Diari Oficial de la Generalitat Valenciana


Sumari del DOGV 3002, del 29-05-1997 (1997/7096)

ORDRE de 26 de febrer de 1997, de la Conselleria de Cultura, Educació i Ciència, per la qual es modifica l'autorització del centre privat professional de dansa Mari Cruz Alcalà de València.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3002

Data del DOGV
:   29-05-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/7096


Data del document
:   26-02-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 26 de febrer de 1997, de la Conselleria de Cultura, Educació i Ciència, per la qual es modifica l'autorització del centre privat professional de dansa Mari Cruz Alcalà de València.
  
L'expedient l'ha iniciat el titular del centre per tal de sol·licitar l'ampliació dels llocs escolars referits al grau mitjà.
  
El centre està autoritzat com a professional de dansa per l'Ordre de la Conselleria de Cultura, Educació i Ciència, de 7 de setembre de 1994 (DOGV de 17 d'octubre), amb 320 llocs escolars per al grau elemental i 90 per al mitjà.
  
Mitjançant l'Ordre de 4 de setembre de 1996, de la Conselleria de Cultura, Educació i Ciència, s'amplia la capacitat del grau mitjà fins a 180 llocs de manera provisional.
  
  
Atesos els informes inclosos en l'expedient.
  
Atesos la Llei Orgànica 8/1985, de 3 de juliol, Reguladora del Dret a l'Educació la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'estableixen els requisits mínims dels centres que imparteixen ensenyaments artístics; i el Reial Decret 321/1994, de 25 de febrer, sobre autorització a centres docents privats per a impartir ensenyaments artístics.
  
  
Fent ús de les atribucions que em confereix l'article 35 de la Llei de Govern Valencià,
  
  
DISPONGO
  
  
Modificar l'autorització del centre privat professional de dansa que més avall s'indica, en els termes que s'hi especifiquen:
  
Centre: Mari Cruz Alcalá.
  
Titular: Mari Cruz Alcalá Selva.
  
Codi: 22005084.
  
Domicili: carrer d'Alginet, 8-10, carrer de Salamanca, 20 i avinguda de Blasco Ibáñez, 115.
  
Localitat: València.
  
Província: València.
  
Ensenyaments autoritzats: grau elemental i mitjà de dansa.
  
Capacitat autoritzada: 320 llocs escolars per al grau elemental i 180 llocs per al mitjà.
  
Modificació que s'aprova: s'amplia la capacitat màxima del grau mitjà a 225 alumnes de manera provisional i fins que siga establida la dedicació horària de les assignatures d'aquest grau, moment en què, a instància de part o d'ofici, i prenent en consideració l'horari de funcionament del centre, la relació numèrica professor-alumne i la capacitat efectiva de les aules, es procedirà a establir amb caràcter definitiu el nombre de llocs escolars del centre.
  
  
Disposició addicional
  
  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.
  
  
Contra aquesta ordre, que posa fi a la via administrativa, la persona interessada hi podrà interposar, després de la comunicació al conseller de Cultura, Educació i Ciència, tal com ho exigeix l'article 110.3 de la Llei 30/1992, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà al de la notificació d'aquesta ordre, d'acord amb el que estableix l'article 58.3 de la Llei de la Jurisdicció Contenciosa Administrativa, i sense perjudici que la persona interessada n'exercite qualsevol altre que estime procedent.
  
  
València, 26 de febrer de 1997
  
  
El conseller de Cultura, Educació i Ciència
  
FRANCISCO E. CAMPS ORTIZ